Nr. 49600/

Aprob,

Raluca Alexandra PRUNĂ

 Ministrul Justiţiei

**REFERAT DE APROBARE**

a proiectului de Ordin al ministrului justiţiei pentru completarea Normelor privind tarifele de onorarii pentru serviciile prestate de notarii publici, aprobate prin Ordinul ministrului justiţiei nr. 46/C/2011

Stimată Doamnă Ministru,

Prin Adresa nr. 3541/31.05.2016 a Uniunii Naţionale a Notarilor Publici, înregistrată la Ministerul Justiţiei cu numărul de mai sus, a fost înaintată Hotărârea nr. 20/26.05.2016 a Consiliului Uniunii Naţionale a Notarilor Publici, prin care se propune emiterea ordinului ministrului justiţiei pentru completarea Normelor privind tarifele de onorarii pentru serviciile prestate de notarii publici, aprobate prin Ordinul ministrului justiţiei nr. 46/C/2011, cu completările ulterioare.

Soluţiile legislative propuse prin Hotărârea nr. 20/26.05.2016 a Consiliului Uniunii Naţionale a Notarilor Publici au fost adoptate ca urmare a dezbaterilor apărute în spaţiul public cu privire la aplicarea Legii nr. 77/2016[[1]](#footnote-1) şi vizează reducerea cu 50 % a onorariilor pentru autentificarea actelor de dare în plată încheiate în condiţiile acestei legi.

Temeiul legal al emiterii ordinului ministrului justiţiei îl reprezintă prevederile art. 56 alin. (1) lit. c) din Legea nr. 36/1995, republicată, şi cele ale art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare.

1. …privind darea în plată a unor bunuri imobile în vederea stingerii obligaţiilor asumate prin credite, publicată în Monitorul Oficial al României, Partea I, nr. 330 din 28 aprilie 2016 [↑](#footnote-ref-1)